**Femeia dintâi**

*Elena Nitoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FEMEIA DINTÂI

Marea cea roşie aşteaptă porunca nimicirii de aripi şi soli-cucuvea,

dar Lilith îi cruță vazându-i pe valuri plutind sfidător către ea.

Trei îngeri războinici purced spre altarul păgân dintr-o vale,

Şi cară porunci din tatăl divin şi armuri gri cu zale.

Mesagerii pătrund în sfera trufiei, pe tărâmul femeii dintâi;

Are mantia neagră-cărbune şi ochii galben-lila-albăstrui...

"'-Venit-am a-ți cere lepădarea de demoni, de blesteme şi moarte,

de-a dreapta bărbatului să te-ntorci, smerită, fară păcate!"

Lilith măsoară curajul crăpat din tremur şi oase,

se-ndreaptă de spate şi purcede intonații stridente-apoase:

"În lumea în care mă țineți în lanțuri parfumate în alb,

sub coastă adamică-i rece, mă doare, nu-i cald!

Smerită, dar dreaptă, cu voce şi spirit voit, nu plantat,

m-au prădat trădatorii de suflet...copiii mi au luat!!

Îmi cereți sa vin, să mă-ntorc în păcat simulat?

să-mi uit obârşia de mamă, să deznod legământ blestemat?!"

Mesagerii-şi şoptesc concluzii albastre şi plâng...

Durerea de mamă-i înmoaie din sânge-n pământ.

"Femeie dintâi, hotarât-am şi unul, şi toți la un loc

să îți plângi lăstăraşii departe, cu ură şi foc,

Dar cruță-ne pruncii de pedeapsa cu moarte eternă

şi lasă-ți consoartele să-nmulțească grădina perenă."

Vârtejuri de apă se-ndoiau rastignite pe stâncă,

iar marea turbată clocotea într-o lume prea strâmtă...

Lilith ridică bărbia desenată de lacrimi albastre,

zâmbeşte perfid şi răcneşte în văi prea sihastre:

"Dacă o Evă costală vă este zeița maternă de carne,

am să las sa trăiască Cainii şi Abelii cu aură-n coarne!

Amuleta de lemn scrijelită la capăt s-o aibă aşezată,

Şi pruncul trăi-va în Edenul cu credința crăpată!"

Cu capul plecat şi aripi în jos prea lăsate, cu dor

părintesc şi dreptăți nedivine, încalecă-n nor

şi se pierd către Raiul cu mere degeaba şi gust amărui ,

gândind îndoielnic la neatârnarea femeii dintâi.